8. Վարկատուի կողմից վարկային ռեգիստրին տեղեկատվությունը տրամադրվում է վարկային պայմանագրի կնքման կամ վարկի օբյեկտիվ չափանիշներով դասակարգման օրվան հաջորդող երեք աշխատանքային օրվա ընթացքում: Տվյալ վարկի վերաբերյալ վարկային ռեգիստր արդեն իսկ մուտքագրված տվյալների յուրաքանչյուր փոփոխության դեպքում (ներառյալ՝ դասակարգված վարկերի փոփոխությունը) վարկատուն պարտավոր է վարկային ռեգիստր ներկայացնել այդ փոփոխությունները՝ դրանք կատարելու օրվան հաջորդող երեք աշխատանքային օրվա ընթացքում: Վարկային գծի, վարկային քարտի և օվերդրաֆտի դեպքում տվյալների փոփոխությունները ներկայացվում են յուրաքանչյուր շաբաթվա առաջին աշխատանքային օրը՝ նախորդ շաբաթվա կիրակի օրվա տվյալներով: Վարկային գծի, վարկային քարտի և օվերդրաֆտի վերջնական մարման դեպքում մարման վերաբերյալ տեղեկատվությունը վարկային ռեգիստրին տրամադրվում է մարման օրվան հաջորդող երեք աշխատանքային օրվա ընթացքում: Դասակարգված վարկային գծի, վարկային քարտի և օվերդրաֆտի փոփոխությունները վարկային ռեգիստրին տրամադրվում է դասակարգման օրվան հաջորդող երեք աշխատանքային օրվա ընթացքում: